ПРОТОКОЛ № 3
от заседанието на Комисия по правни въпроси 
на Висшия съдебен съвет, проведено на 26 януари 2015 г.

Днес, 26 януари 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА - отсъства					НЕЗАБРАВКА СТОЕВА 

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Справка за делата, водени от отдел „НДПП” в дирекция „Правна” за м. февруари 2015 г.;
- Писмо от главния секретар на ВСС с приложено писмо от министъра на правосъдието за представяне на писмени предложения за изменения и допълнения в ЗСВ, НК и НПК, които да се представят на Комисия по правни въпроси в срок до 30 януари 2015 г., както и определяне на представители за включване в междуведомствени работни групи по тяхното изготвяне;
- График и Структура на Националната програма за реформи за 2015 г., изпратени от министъра на финансите за сведение и изпълнение;
- Писмо от председателя на Окръжен съд гр. Перник относно изготвяне на образец на „карта на съдебен преводач”, както и специализиран софтуер за мониторинг и контрол на дейността на съдебните преводачи.

Д Н Е В Е Н   Р Е Д:
1. ОТНОСНО: Писмо от председателя на Апелативен специализиран наказателен съд относно признаване на допълнителен трудов стаж и начисляване на процент допълнително трудово възнаграждение на съдебен служител.

КОМИСИЯТА ПО ПРАВНИ ВЪПРОСИ
Р Е Ш И:

1.1. Допълнителното трудово възнаграждение за трудов стаж и професионален опит следва да се изплаща в проценти, съобразно решението на Висшия съдебен съвет по протокол № 29/21.09.2007 г., което се прилага във всички органи на съдебната власт.
 1.2. Решението да се изпрати на председателя на Апелативен специализиран наказателен съд.

2. ОТНОСНО: Писмо по ел. поща от „АСТРИЙТ Р” относно новата Наредба за вещите лица.

КОМИСИЯТА ПО ПРАВНИ ВЪПРОСИ
Р Е Ш И:

2.1. Предлага на Комисия „Бюджет и финанси” да се направи съвместно заседание с Комисията по правни въпроси на  28.01.2015 г. за излизане с общо становище, по  въпроса, поставен в писмото на Сдружение „СЕФИТА”, касаещо възнагражденията на вещите лица. В обсъждането да участват и експерти от дирекция „Финанси и бюджет”.
3. ОТНОСНО: Решение на Комисия „Публична комуникация” от 20.01.2015 г. относно предоставяне на информация по изпълнението на Плана за действие за изпълнение на Комуникационната политика на ВСС за периода 2015-2015 г., в срок до 05.02.2015 г.

КОМИСИЯТА ПО ПРАВНИ ВЪПРОСИ
Р Е Ш И:

3.1. Приема за сведение решението на Комисия „Публична комуникация” от 20.01.2015 г. относно предоставяне на информация по изпълнението на Плана за действие за изпълнение на Комуникационната политика на ВСС за периода 2015-2015 г., тъй като КПВ няма дейности по Плана за действие, които да отчита.

4. ОТНОСНО: Писмо от председателя на Конституционния съд относно препис от искането на Върховен административен съд за установяване противоконституционност на чл. 16, ал. 1, изречение второ от ЗСВ, както и препис от Определението на съда по к.д. 13/2014 г. от 20.01.2015 г., за становище в 20-дневен срок.

КОМИСИЯТА ПО ПРАВНИ ВЪПРОСИ
Р Е Ш И:

4.1. Юлиана Колева съвместно с членове на комисията да подготвят становище по конституционно дело № 13/2014 г., което да се внесе за обсъждане на заседание на Комисията на 09.02.2015 г.

5. ОТНОСНО: Законопроект за изменение и допълнение на Закона за административните нарушения и наказания, изпратен от Комисията по правни въпроси към 43-то Народно събрание за становище.

КОМИСИЯТА ПО ПРАВНИ ВЪПРОСИ
Р Е Ш И:

5.1. Предлага на Висшия съдебен съвет да подкрепи Законопроекта за изменение и допълнение на Закона за административните нарушения и наказания, ведно с мотивите към него.
5.2. Точката да бъде включена в дневния ред за заседанието на ВСС на 05.02.2015 г.

6. ОТНОСНО: Писмо от Районна прокуратура гр. Бургас във връзка с решения на ВСС по протокол № 55/27.11.2014 г., т.т. 2.4, 2.7, 2.22, 2.23, 2.40, 2.47 относно повишаване в длъжност „прокурор в ОП-Бургас”.
По т. 6 г-жа Незабравка Стоева си направи отвод.

КОМИСИЯТА ПО ПРАВНИ ВЪПРОСИ
Р Е Ш И:

6.1. Решението на  Висшия съдебен съвет по протокол № 55/27.11.2014 г. се обжалва само в частта, с която жалбоподателката не е повишена в длъжност „прокурор в ОП-София” /точка 2.82/ и не касае останалите решения по този протокол.
6.2. Решението да се изпрати на Комисията по предложенията и атестирането.

ДОПЪЛНИТЕЛНИ ТОЧКИ:
7. ОТНОСНО: Справка за делата, водени от отдел „НДПП” в дирекция „Правна” за м. февруари 2015 г.
КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение Справката за делата, водени от отдел „НДПП” в дирекция „Правна” за м. февруари 2015 г.
8. ОТНОСНО: Писмо от главния секретар на ВСС с приложено писмо от министъра на правосъдието за представяне на писмени предложения за изменения и допълнения в ЗСВ, НК и НПК, които да се представят на Комисия по правни въпроси в срок до 30 януари 2015 г., както и определяне на представители за включване в междуведомствени работни групи по тяхното изготвяне.

КОМИСИЯТА ПО ПРАВНИ ВЪПРОСИ
Р Е Ш И:

8.1. На заседанието на комисията на 02.02.2015 г. да се разгледат постъпилите от постоянните комисии на ВСС предложения за изменение и допълнение в ЗСВ, НК и НПК, които след обобщаване да се внесат на заседанието на ВСС на 05.02.2015 г. за решение.

9. ОТНОСНО: График и Структура на Националната програма за реформи за 2015 г., изпратени от министъра на финансите за сведение и изпълнение.
КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение График и Структура на Националната програма за реформи за 2015 г., изпратени от министъра на финансите за сведение и изпълнение.

10. ОТНОСНО: Писмо от председателя на Окръжен съд гр. Перник относно изготвяне на образец на „карта на съдебен преводач”, както и специализиран софтуер за мониторинг и контрол на дейността на съдебните преводачи.

КОМИСИЯТА ПО ПРАВНИ ВЪПРОСИ
Р Е Ш И:

10.1. Предлага на Комисия „Професионална квалификация, информационни технологии и статистика” да се изготви образец на „карта на съдебен преводач”, която да бъде утвърдена от Висшия съдебен съвет.
10.2. Решението да се изпрати на Комисия „Професионална квалификация, информационни технологии и статистика”.

	11. ОТНОСНО: Предложение от г-жа Незабравка Стоева във връзка с приетата Методика по приложението на принципа за случайно разпределение на делата.

КОМИСИЯТА ПО ПРАВНИ ВЪПРОСИ
Р Е Ш И:

	11.1. Приема предложението на КПУКИИВИВСС на 09.02.2015 г. от 13.00 ч. за провеждане на съвместно заседание, на което ще се поканят и председателите на окръжните съдилища във връзка с приетата Методика по приложението на принципа за случайното разпределение на делата.

ПРЕДСЕДАТЕЛ
НА КОМИСИЯТА:		/п/     
                          ЮЛИАНА КОЛЕВА